03.12 . 2020 Източник : БТА В 46 - минутно видеообръщение , публикувано в социална медия вчера , президентът на САЩ Доналд Тръмп повтори неподкрепените си с доказателства твърдения за изборни измами , предаде ДПА . Демократът Джо Байдън спечели изборите на 3 ноември , но Тръмп отказва да отстъпи и продължава да спори , без доказателства , че е имало нередности с тъмните стаички и гласуването по пощата . Тръмп в първо интервю след вота в САЩ : Изборите бяха „ нагласени “ Дни след изборите станахме свидетели на дирижирана кампания за миропомазване на победител , въпреки че в множество ключови щати преброяването продължаваше , заяви Тръмп в изказване от Белия дом . Трябва да се даде възможност на конституционната процедура да продължи . Ще защитим почтеността на вота , като се уверим , че всяка законна бюлетина е преброена , каза той . Тръмп заяви , че някои бюлетини са подадени от името на починали хора , а изборни урни незаконно са били допълвани , въпреки че изборните власти твърдят , че гласуването е преминало без инциденти . Бивш съветник на предизборния щаб на Тръмп заведе дело за незаконно следене Ден по - рано американския министър на правосъдието Уилям Бар , съюзник на президента , каза , че министерството му не е открило доказателства за сериозни изборни измами , които биха могли да променят изхода на изборите . Екипът от кампанията на Тръмп заведе многобройни съдебни дела подадените по пощата гласове в ключови щати да не бъдат зачетени , но почти всички бяха прекратени поради липса на доказателства . Тръмп до голяма степен избягваше публичните събития в последните седмици , а при малкото си публични появи отказваше да отговаря на журналистически въпроси . Тръмп отново се обяви за победител на президентските избори в САЩ Вчера обаче той обяви , че планира митинг в южния щат Джорджия , където следващия месец ще се гласува на втори тур за две щатски места във федералния Сенат на САЩ . Изходът от гласуването ще определи дали демократи или републиканци ще контролират горната камара на Конгреса , в която сега мнозинство имат републиканците . Ако републиканците спечелят дори само едното от местата , ще запазят контрола си върху Сената . Ако демократите получат и двете , горната камара на Конгреса ще бъде разделена наполовина , а вицепрезидентът ще има определящия глас . Митингът , планиран за уикенда , ще бъде първото подобно събитие за Тръмп след изборите .